ฟาน เพอร์ซี ป้อง รูนีย์ หลังถูกวิจารณ์หนัก
สำนักข่าวต่างประเทศรายงานวันที่ 20 ต.ค. ว่า โรบิน ฟาน เพอร์ซี กองหน้าทีมชาติเนเธอร์แลนด์ ของ เฟเนร์บาห์เช ทีมดังในลีกตุรกี ออกมาปกป้อง เวย์น รูนีย์ กองหน้ากัปตันทีม ปิศาจแดงแมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ ที่ถูกวิจารณ์อย่างหนักหน่วงในระยะหลัง,รูนีย์ ประสบปัญหาฟอร์มตกอย่างต่อเนื่องในฤดูกาลนี้ และถูกดร็อปเป็นตัวสำรองใน 4 นัดหลังสุด ทำให้ถูกวิจารณ์อย่างหนักจากกูรูในวงการลูกหนังและแฟนบอลบางกลุ่ม อย่างไรก็ตาม ฟาน เพอร์ซี ในฐานะอดีตนักเตะของแมนเชสเตอร์ ยูไนเต็ด และมีโปรแกรมลงช่วยทีมเฟเนร์บาห์เช บุกมาเยือนปิศศาจแดงในศึกยูโรปา ลีก รอบแบ่งกลุ่ม กลุ่มเอ นัดที่ 3 คืนวันพฤหัสบดีนี้ เชื่อว่าอดีตคู่หูในแดนหน้าของเขาจะผ่านช่วงเวลานี้ไปได้และกลับมาสู่จุดสูงสุดอีกครั้ง,แน่นอน รูนีย์คือนักเตะระดับท็อป เขาเป็นดาวยิงสูงสุดตลอดกาลของทีมชาติอังกฤษ และเขาก็ทำประตูมากมายให้กับแมนเชสเตอร์ ยูไนเต็ด แต่คุรก็รู้ว่าเขาเป็นคนที่เข้มแข็งเช่นกัน เขาโดนจดจ้องกับการใช้ชีวิตมากกว่าตอนยังหนุ่มแน่น แต่เขาจะจัดการกับเรื่องเหล่านี้ได้ ในอาชีพของคุณมันจะมีทั้งขึ้นและลง แต่ เวย์น มักจะพบวิธีที่จะหลุดออกจากช่วงเวลาแย่ๆได้ วันนี้ทุกอย่างมันวุ่นวายมากขึ้นผ่านทางโซเชียล มีเดีย และความคิดเห็นต่างๆนาๆจากอดีตนักเตะและคนอื่นๆ ทุกคนมีความคิดเห็น ทุกคนพยายามที่จะทำให้มันรู้สึกว่ามันเป็นเรื่องจริง ในทุกขั้นตอนของอาชีพ คุณต้องนั่งเป็นตัวสำรองบ่อยครั้งอยู่แล้ว มันเป็นเรื่องปกติมากๆสำหรับฤดูกาลที่ยาวนาน โดยเฉพาะในอังกฤษที่คุณมีเกมมากมาย ผมไม่เห็นว่ามันเป็นเรื่องที่จะต้องโวยวายเลย ผมคิดว่าผู้คนพยายามทำให้มันเป็นเรื่องใหญ่เกินจริง  ผมคิดว่าผู้คนกำลังมองหาความรู้สึกบางอย่างเหล่านั้น แต่เวย์นจะรู้วิธีที่จะรับมือกับปัญหาเหล่านี้และกลับมาอยู่ในระดับท็อป ฟาน เพอร์ซี กล่าว
โรบิน ฟาน เพอร์ซี ดาวยิงทีมเฟเนร์บาห์เช ออกมาปกป้อง เวย์น รูนีย์ กองหน้าฟอร์มตกของแมนเชสเตอร์ ยูไนเต็ด ที่ถูกวิจารณ์อย่างหนักหน่วงในระยะหลัง
พรีเมียร์ลีก,แมนเชสเตอร์ ยูไนเต็ด,เวย์น รูนีย์,โรบิน ฟาน เพอร์ซี,เฟเนร์บาห์เช,ข่าวกีฬา,ข่าว,ไทยรัฐออนไลน์